Suchinthana/si-wikipedia huggingface dataset:
2008 දෙහිවල දුම්රිය බෝම්බ ප්‍රහාරය

2008 දෙහිවල දුම්රිය බෝම්බ ප්‍රහාරය යනු එම වසරේ මැයි 26 දිනදී, කොළඹ සිට පානදුර දක්වා ධාවනය වෙමින් තුබූ මගී දුම්රියක පුපුරා ගිය (දෙහිවලදී), පාර්සල් බෝම්බ ප්‍රහාරයකි. බෝම්බ ප්‍රහාරය නිසා දුම්රිය මගීන් 9 දෙනෙකුට සිය ජීවිත අහිමි වූ අතර, තවත් 67 දෙනෙකුට තුවාල සිදු විය. එල්ටීටීඊ (LTTE) සංවිධානය විසින් මෙම ප්‍රහාරය සිදු  කරන ලදී. 

මෙම ප්‍රහාරය පළිගැනීමක් වශයෙන්, එල්ටීටීඊ ය විසින් සිදු කල ප්‍රහාරයක් යැයි WSWS විසින් ප්‍රකාශ කරන ලදී.

2008 ජුනි 4 වන දින පැය 0710 ට පමණ, දෙහිවල සහ වැල්ලවත්ත දුම්රිය ස්ථාන අතර පිහිටි මෙම දුම්රිය මාර්ගයේම අටවා තිබූ බෝම්බයක් මගී දුම්රියක ගැටීමෙන් පුපුරා ගිය අතර, ඉන් සිවිල් වැසියෝ 24 දෙනෙකුට තුවාල සිදුවිය.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර 

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
1997 කොළඹ ලෝක වෙළෙඳ මධ්‍යස්ථාන බෝම්බ ප්‍රහාරය

1997 කොළඹ ලෝක වෙළෙඳ මධ්‍යස්ථාන බෝම්බ ප්‍රහාරය යනු එම වසරේ ඔක්තෝම්බර් 15 වන දින, කොළඹ ලෝක වෙළෙඳ මධ්‍යස්ථාන ගොඩනැගිල්ල අසල, දෙමළ ඊළාම් විමුක්ති කොටි විසින් ක්‍රියාත්මක කරනු ලැබූ දැවැන්ත බෝම්බ ප්‍රහාරයකි.

සිදුවීම
1997 ඔක්තෝම්බර් 15 වන දිනදී, එල්ටීටීඊ ය විසින්, පුපුරණ ද්‍රව්‍ය තොගයක් පැටවූ ට්‍රක් රථයක් ගලදාරි හෝටලයට අයත් වාහන අංගණය වෙත ධාවනය කරවා, එහි වූ පුපුරණ ද්‍රව්‍ය තොගයට RPG ප්‍රහාරයක් එල්ල කොට රථය පුපුරුවා හරින ලදී. එම වසරේ ඔක්තෝම්බර් 12 දින විවෘත කෙරුණු  කොළඹ ලෝක වෙළෙඳ මධ්‍යස්ථාන ගොඩනැගිලි ද්විත්වයට පිටුපසින්, මෙම බෝම්බ ප්‍රහාරයට ලක්වූ ගලදාරි හෝටලයේ වාහන අංගණය පිහිටුවා තිබුණි. ගොඩනැගිල්ල විවෘත කිරීමෙන් දින තුනකට පසු එනම් ඔක්තෝම්බර් 15 වන දින එල්ල කල මෙම ප්‍රහාරයේ මූලිකම ඉලක්කය වන්නට ඇත්තේ ලෝක වෙළෙඳ මධ්‍යස්ථානය බවට සැක කෙරේ. 

ප්‍රහාරය නිසා පුද්ගලයෝ 15 දෙනෙකුට  සිය ජීවිත අහිමිව ගිය අතර, තවත් 105 දෙනෙකුට තුවාල සිදුවිය. තුවාල ලැබූ අය අතර බ්‍රිතාන්‍ය ජාතික සංචාරකයෝ කිහිපදෙනෙක්ද වූහ.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

භාහිර සබැදි
ගලදාරි අ කම්මෙමොරේෂන්

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
ද නිව්යෝර්ක් ටයිම්ස්

ද නිව්යෝර්ක් ටයිම්ස් (NYT) යනු, 1851 සැප්තැම්බර් 18 දින සිට නොකඩවා නිව්යෝර්ක් නගරයෙහි ප්‍රකාශයට පත් කෙරෙන ඇමරිකානු දිනපතා පුවත්පතකි.

ආශ්‍රිත

භාහිර සබැඳි

 
 

 Curated collection of most pre-1923 issues at Online Books Page
  (archives)
කුරුප්පු කරුණාරත්න

කුරුප්පු ආරච්චිගේ කරුණාරත්න (කේ. ඒ. කරුණාරත්න; 1960 අප්‍රියෙල් 29– 2008 අප්‍රියෙල් 6) ශ්‍රී ලංකාවේ  හිටපු දිගු-දුර ධාවන ශූරයෙකි

1990 සිංගප්පූරුවේ පැවති සිංගප්පෝර් මැරතන් (Singapore Marathon) තරඟය, 2:21:10 ක ධාවන කාලයකින් නිම කරමින් එම වසරේ ජයග්‍රහණය ලබා ගැනීමට ඔහුට හැකිවිය. 1992 ඔලිම්පික් ක්‍රීඩා උළෙලේ සහ 1993 ලෝක මළල ක්‍රීඩා ශූරතාව උළෙලේ, ශ්‍රී ලංකා නියෝජනය වූවේද කරුණාරත්නයි.

2008 අප්‍රියෙල් 6 වන දින, වැලිවේරියේ අවුරුදු උත්සවයක මැරතන් තරඟ ආරම්භය සනිටුහන් කල අවස්ථාවේ පුපුරා ගිය මරාගෙන මැරෙන එල්ටීටීඊ බෝම්බ ප්‍රහාරයකින් ඔහු ජීවිතක්ෂයට පත්විය. ප්‍රහාරය හේතුවෙන් පුද්ගලයෝ 14 දෙනෙකුට සිය ජීවිත අහිමි වූ අතර, තවත් 90 කට වැඩි පිරිසකට තුවාල සිදුවිය. මිය ගිය අය අතර ශ්‍රී ලංකාවේ ජාතික මළල ක්‍රීඩා පුහුණුකරු ලක්ෂ්මන් ද අල්විස්, දේශපාලඥ ජෙයරාජ් ප්‍රනාන්දුපුල්ලේ, සහ හමුදා නිලදාරී කර්නල් උදයධීර යන අය වූහ.

සමත්කම්
 මැරතන් තරඟ විස්තර පිළිබඳව

මේවාද බලන්න 
 2008 වැලිවේරිය බෝම්බ ප්‍රහාරය

මූලාශ්‍ර

භාහිර සබැදි 

1960 උපත්
2008 මරණ
අකුරැස්ස මරාගෙන මැරෙන බෝම්බ ප්‍රහාරය

අකුරැස්ස මරාගෙන මැරෙන බෝම්බ ප්‍රහාරය  යනු 2009 මාර්තු 10 වන දිනදී, අකුරැස්ස ගොඩපිටිය ජුම්මා පල්ලියේ පැවැත්වූ ආගමික පෙලපාලියකට, දෙමළ ඊළාම් විමුක්ති කොටි විසින් එල්ල කරන ලද මරාගෙන මැරෙන බෝම්බ ප්‍රහාරයකි. ප්‍රහාරයෙන් පුද්ගලයෝ 14 දෙනෙක් මියගොස් තවත් 35 දෙනෙකු තුවාල ලැබූහ. තුවාල ලැබූ අය අතර ඛනිජ තෙල් සම්පත් අමාත්‍ය ඒ. එච්. එම්. ෆවුසි, විදුලිසංදේශ අමාත්‍ය මහින්ද විජේසේකර, මහින්ද යාපා අබේවර්ධන, පණ්ඩු බණ්ඩාරනායක, චන්ද්‍රසිරි ගජධීර, සහ අලී අමීර් යන මහත්වරු වූහ. එලෙසම මිය ගිය අය අතර ප්‍රාදේශීය මන්ත්‍රීවරු කීප දෙනෙක් වූ බවද සඳහන්ය.

ප්‍රහාරය සම්බන්ධයෙන් සිදුකල පොලිස් පරික්ෂණ වලදී, මරාගෙන මැරුණු එල්ටීටීඊ බෝම්බකරු සෙන්දමිල් (Senthamil) නැමැති අයෙකු බව හෙළිවිණි. 

බෝම්බ ප්‍රහාරයේ සජීව දර්ශන, සිය කැමරාවේ පටිගත කර ගැනීමට එතැන සිටි කැමරාකරුවෙකුට හැකියාව ලැබී තිබුණි.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

භාහිර සබැදි
 Akuressa Attack Video caught on tape

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
මහවිලච්චිය සමූලඝාතනය

මහවිලච්චිය සමූලඝාතනය යනු දෙමළ ඊළාම් විමුක්ති කොටි විසින් 2007 වසරේ අනුරාධපුර මහවිලච්චිය ග්‍රාමයේදී සිදු කරන ලද තවත් එක් මනුෂ්‍ය සංහාරයකි.

සිදුවීම
2007 නොවැම්බර් 26 දින, සිය කුඹුරක වැඩකටයුතු සිදු කරමින් සිටි එක් කාන්තාවක් ඇතුළු ගොවීන් සිව්දෙනෙකු වෙත කඩා වැදුණු දෙමළ කොටි ත්‍රස්ථවාදීහූ පිරිසක්, ඔවුන් වෙත වෙඩි ප්‍රහාර එල්ල කොට ඝාතනය කරන ලදී. ඔවුන්ගේ වෙඩි වැදුණු නිසල දේහ ආරක්ෂක අංශ විසින් පසුව සොයා ගන්නා ලදී.

සිදුවීමෙන් අනතුරුව
මෙම අවාසනාවන්ත සිද්ධියෙන් පසුව රජය විසින් ප්‍රදේශය ‘විශේෂ ආරක්ෂක කලාපය’ක් ලෙස නම් කොට, විල්පත්තුවේ ආරක්ෂක මුරපළක්ද පිහිටුවන ලදී. සිංහල ගම්වැසියන් සිය ගම්මාන භූමි තුලින් පන්නා දැමීම අරමුණු කර ගනිමින්, එල්ටීටීඊ ය විසින් මෙවැනි ප්‍රහාර එල්ල කර දියත් කර තිබේ.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

SATP
නිදහස ඔන්ලයින්
ද හින්දු
කලම්බො පේජ්
ට්‍රැජඩි-මහවිලච්චිය-නව්පබ්ලික්
බ්ලූම්බර්ග්
බීබීසී සිවිලියන්ස්කිල්ඩ්

සිවිල් පුද්ගලයින් සමූලඝාතන - ශ්‍රී ලංකා
රාජ්‍ය නොවන ක්‍රියාකරුවෝ

ජාත්‍යන්තර සඹ﻿ඳතා වලදී යෙදෙන පාරිභාෂික යෙදුමක් වන රාජ්‍ය නොවන ක්‍රියාකරුවෝ යන්නෙන් අදහස් වන්නේ රාජ්‍ය අංශයේ ආයතනයක් නොවන නමුදු  ජාත්‍යන්තර කටයුතු වලට බලපෑම්කර එහි ගමන්මග වෙනස්කිරීමට තරම් බලයක් සහිත සංවිධානවේ.

වර්ග
 රාජ්‍ය නොවන සංවිධාන
 බහුජාතික සමාගම්
 ප්‍රචන්ඩ රාජ්‍ය නොවන ක්‍රියාකරුවෝ
 ආගමික කණ්ඩායම්
 ඩයස්පෝරා ප්‍රජාවන්
 ස්වාධීන ගුප්ත කුටි ක්‍රමය බුද්ධි අංශ නියෝජිතයෝ

රාජ්‍ය නොවන ක්‍රියාකරුවෝ
මොරවක කනිටු විදුහල

මොරවක කනිටු විදුහලේ ශිෂ්‍ය ශිෂ්‍යාවෝ 900 ක් පමණ ඉගෙනුම ලබති.

ආශ්‍රිත ලිපි

මොරවක
මොරවක

ශ්‍රී ලංකා ද්වීපයේ නිරිත දිග තෙත් කලාපයට අයත් දකුණු දේශයේ සුන්දර සිංහරාජ වනෝද්‍යානයට නුදුරින් පිහිටි කොටපොල ප්‍රාදේශීය මහා ලේකම් කොට්ඨාසයට අයත් බටහිර මොරවක්කෝරළයේ, මුහුදු මට්ටමේ සිට අඩි 2377 ක් පමණ උසින් මොරවක් කන්ද නමින් රමණීය කදුයායක් පිහිටා ඇත. මේ රමණීය වනෝද්‍යානය පාමුල දකුණු පසින් ගලා බසින නිල්වලා නදී සුර කුමරිය ප්‍රදේශයේ එකම සම්පත වී වැජඹෙන්නීය. මේ සුරකුමරිය මිල්ල ඇල , අමුණුදොල නමින් යුත් යෙහෙලියන් දෙදෙනෙක් සමග කෙලිදෙලෙන් සිට වන සිරි විදිති.මේ තිදෙනාට මැදිව මුහුදු මට්ටමේ සිට අඩි 500 ක් පමණ උසින් පිහිටි චමත්කාරජනක කදු ගැටයක සැදුම් ලත් නානාවෘක්ෂ රෝපිත ගෙඋයනේ අප විදුහල පිහිටා ඇත.

මොරවක වැසියන්ගේ ප්‍රධාන ජීවනෝපාය තේ වගාවෙන් සලසා ගෙන ඇති අතර වී ගොවිතැන, අල , බතල, කෙසෙල් , පොල් ගෙවතු වගාවන් ද අතනොහැර පරිභෝජනයට ගෙන ඇත.

කෑගල්ලේ වරකාපොලද මොරවක නම් ගමක් ඇත. තවත් බොහෝ මොරවක නමැති ගම් තිපිය හැක. 

මොරවක
ශ්‍රී ලංකාවේ නගර සහ ගම්මාන
ලෝක වකුගඩු දිනය

ලෝක වකුගඩු දිනය (WKD) යනු,  වකුගඩු වල වැදගත්කම හා වකුගඩු ආශ්‍රිත රෝග වල බලපෑම හා ඒවා ආශ්‍රිත ලෝක ව්‍යාප්ත සෞඛ්‍ය ගැටළු පිළිබඳ  අවධාරණය යොමුකරමින් සිදුකෙරෙන ගෝලීය සෞඛ්‍ය දැනුවත්කිරීම් මෙහෙයුමකි.

ලෝක වකුගඩු දිනය වාර්ෂිකව සැමරෙන්නේ මාර්තු මස දෙවන බ්‍රහස්පතින්දා දිනයෙහිදීය. මුලින්ම, මෙය සැමරීම ඇරඹුනු 2006 වසරෙහිදී රටවල් 66 ක් විසින් එය සැමරුණු අතර වසර දෙකකදී මෙම සංඛ්‍යාව 88 දක්වා ඉහළ නැංගේය. WKD වනාහී,   ජාත්‍යන්තර වෘක්ක විද්‍යා සමාජය (ISN) සහ ජාත්‍යන්තර වකුගඩු පදනම් ෆෙඩරේශනය (IFKF) යන්නන්ගේ හවුල් ප්‍රත්‍යුත්ක්‍රමයකි.
වකුගඩු රෝග﻿ බොහෝ ආකාරයන් හට ප්‍රතිකාර කල හැකි වුවද සාමාන්‍ය ජනයා වෙත මේ පිළිබඳ අවබෝධයක් නොමැත. එබැවින්, මෙම දිනය තුලදී සිදුකෙරෙන මෙහෙයුම් තුලින්,  වකුගඩු ගැන වඩාත් දැනුවත්කිරීහම් හා තතු හා දත්ත හෙළිදරව් කිරීම් සිදු කෙරෙයි.

බාහිර සබැඳි
 නිල වෙබ් අඩවිය

මාර්තු මස කෙරෙන සැමරීම්
වකුගඩු
මහජන සෞඛ්‍ය අධ්‍යාපනය
අක්‍ෂර නිරූපණය සම්බන්ධ රාජකීය තායි පොදු ක්‍රමය

පිටපත්කිරීම සම්බන්ධ රාජකීය තායි සාමාන්‍ය ක්‍රමය () යනු, තායි භාෂා වචන ලතින් හෝඩියෙන්  ප්‍රවාචනය කිරීම සඳහා, තායිලන්ත රාජකීය ආයතනය විසින් ප්‍රකාශයට පත් කරන ලද, නිල ක්‍රමයයි. මාර්ග සංඥා සහ රජයේ ප්‍රකාශන වලදී එය භාවිතා වන අතර, තායි භාෂාව සඳහා  ප්‍රවාචනය උදෙසා සම්මතයක් බවට ඉතා කිට්ටුවෙන් සැලකිය හැකි වුවද, රජය විසින් පවා එය භාවිතා කිරීම අසංස්ථිතය. .  ISO 11940-2 විසින් අර්ථදක්වා ඇති ක්‍රමයට මෙය බොහෝ ලෙසින් සම සම වෙයි.

ආශ්‍රිත

තායි බස රෝමානුකරණය
ජී. එම්. ප්‍රේමචන්ද්‍ර

ජී. එම්. ප්‍රේමචන්ද්‍ර මහතා (1940 අගෝස්තු 24 - 1994 ඔක්තෝම්බර් 24) ශ්‍රී ලංකාවේ 1990-94 එක්සත් ජාතික පක්ෂ රජයේ කම්කරු සහ වෘත්තීය පුහුණු පිළිබඳ හිටපු කැබිනට් අමාත්‍යවරයා වේ. 1994 පැවැති   මැතිවරණයෙන්, ඔහුට නැවතත් කුරුණෑගල දිස්ක්‍රික්කය නියෝජනය කරමින් පාර්ලිමේන්තුවට පිවිසීමේ අවස්ථාව හිමිවිය. නමුත් එම වසරේම ඔක්තෝම්බර් 24 වැනිදින, ගාමිණී දිසානායක මහතා සමග 1994 ජනපතිවරණ රැලියකට එක්ව සිටිද්දී, එම රැලියට එල්ල වූ මරාගෙන මැරෙන එල්ටීටීඊ (LTTE) බෝම්බ ප්‍රහාරයකට ගොදුරු වීමෙන්, ප්‍රේමචන්ද්‍ර මහතා ජීවිතක්ෂයට පත්විය. 

ඒ මහතා කුරුණෑගල, මලියදේව විද්‍යාලයේ ආදි සිසුවෙකි.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

1994 මරණ
1940 උපත්
2008 පිළියන්දල බස් බෝම්බ ප්‍රහාරය

2008 පිළියන්දල බස් බෝම්බ ප්‍රහාරය යනු එම වසරේ අප්‍රියෙල් 25 වන දිනදී, පිළියන්දල මගී ප්‍රවාහන බස් රථයක් තුල, එල්ටීටීඊ ත්‍රස්තවාදීන් විසින් ක්‍රියාත්මක කරනු ලැබූ මාරාන්තික පාර්සල් බෝම්බ ප්‍රහාරයකි. ප්‍රහාරයෙන් පුද්ගලයෝ 26 දෙනෙකු මියගොස් තවත් 64 දෙනෙකු තුවාල ලැබූහ.
එම වසරේ අප්‍රියෙල් 6 වන දින වැලිවේරියට එල්ල කල මරාගෙන මැරෙන බෝම්බ ප්‍රහාරයෙන් අනතුරුව, එල්ටීටීඊ ය විසින් සිවිල් වැසියන් ඉලක්ක කොට ගෙන සිදුකරන ලද, ඊලඟ මාරාන්තික ප්‍රහාරය මෙම පිළියන්දල බස් බෝම්බ ප්‍රහාරයයි.

රජයේ හමුදාවන් විසින් ශ්‍රී ලංකාවේ උතුරු පළාත තුල, එල්ටීටීඊ ත්‍රස්තවාදීන්ට එරෙහිව සිදු කරන මෙහෙයුම් දැඩි කර තිබූ අවස්ථාවක, මෙම ප්‍රහාරය එල්ල විණි.

සිදුවීම
මෙදින කාර්ය බහුල වූ සවස් යාමයේ, අදාල බස් රථය තුල ඉහල රාක්කයක ඉදිරිපසට වන්නට අටවා තුබූ එල්ටීටීඊ පාර්සල් බෝම්බය පුපුරා යාමෙන්, මෙම අනතුර සිදුවිය.
රථය පිළියන්දල බස් නැවතුම්පළින් පිටත්වන අවස්ථාවේදීම වාගේ බෝම්බ පිපිරීම සිදුව තිබෙන අතර, පිපිරීම නිසා බස් රථයේ වහලය ඉදිරීගොස් තිබුණි. අවට තිබූ ගොඩනැගිලි කීපයකටද ප්‍රහාරයේ බලපෑම නිසා හානි වී තිබුණි.

පොලිස් වාර්ථා අනූව, මෙම පිපිරීම නිසා 26 දෙනෙකු මිය ගොස් (දස දෙනෙකු සිද්ධිය වූ ස්ථානයේදීම, 14 දෙනෙකු රෝහලට රැගෙන යන අවස්ථාවේදී සහ දෙදෙනෙකු රෝහල තුලදී මිය ගොස් තිබුණි.), තවත් 64 වඩා වැඩි පිරිසක් තුවාල ලැබූහ. මිය ගිය අය අතර බෞද්ධ භික්ෂූන් වහන්සේ නමක්, 10 හැවිරිදි පිරිමි දරුවෙක් සහ කාන්තාවෝ අට දෙනෙක් වූහ.

ශ්‍රී ලංකා රජයේ ප්‍රකාශක ලක්ෂ්මන් හුළුගල්ල මහතා, මෙම ප්‍රහාරය සිදු කිරීම සම්බන්ධයෙන් එල්ටීටීඊ ය හට චෝදනා සිදු කොට මෙසේ පැවසීය:
පසුගිය දින දෙක තුන තුලදී උතුරේ එල්ටීටීඊ ය ලත් දැවැන්ත පරාජයන් සමග, මා සිතනා ආකාරයට ඔවුන් නැවතත් අහිංසක නිරායුධ සිවිල් වැසියන්ට ප්‍රහාර එල්ල කිරීමට පෙළඹී සිටිනවා.

ශ්‍රී ලංකා ජනපති මහින්ද රාජපක්ෂ මහතාද එම මතයම දරමින් කියා සිටියේ,
"එල්ටීටීඊ ය යුධබිමේදී පරාජයන්ට මුහුණ පෑම නිසා, නැවත වතාවක් අහිංසක සිවිල් ජනයා ඉලක්ක කොට ප්‍රහාර එල්ල කරන බවයි".

අත්අඩංගුවට ගැනීම්
සිද්ධිය සම්බන්ධයෙන් ශ්‍රී ලංකා පොලීසිය, සත්‍යනාදන් ආනන්දන් සුදාකරන් (Sityanadan Anandan Sudhakaran) නොහොත් වසන්තන්, නැමැත්තා අත්අඩංගුවට ගනු ලැබීය.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

බාහිර සබැඳි
 "රූප: කොළඹ බස් බෝම්බ ප්‍රහාරය", බීබීසී නිව්ස්, අප්‍රියෙල් 25, 2008.

එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
හමුරාබිගේ නීති සංග්‍රහය

හමුරාබිගේ නීති සංග්‍රහය යනු, පුරාතන මෙසපොටේමියාවෙහි ක්‍රිපූ 1754 (මධ්‍යම කාලානුක්‍රමය) පමණ ඈතට කාල නිර්ණය කෙරෙන, හොඳින් සංරක්ෂිතව ඇති බැබිලෝනියානු  නීති සංග්‍රහයකි. සැලකිය යුතු තරම් දිගැති ලෝකයේ පැරණිතම කියවා තේරුම්ගත් ලියැවිලි අතරින් එය එකකි. සයවන බැබිලෝනියානු රජුවූ හමුරාබි විසින් මෙම නීති සංග්‍රහය ප්‍රඥප්ත කරන ලද අතර, අඩි හතක් සහ අඟල් හයක් උසැති ශිලාමය  ලිපි ටැඹක  සහ බොහෝ මැටි පුවරු වල එහි අසම්පූර්ණ පිටපත් පවතියි. නීති සංග්‍රහය සමන්විත වන්නේ නීති 282 වෙතින් වන අතර, සමාජ තත්තවය අනුව මෙන්ම වහලෙක්ද නිදහස් මිනිසෙක්ද යන්න අනුව "ඇසකට ඇසක්ය,  දතකට දතක්ය" (ලෙක්ස් ටලියෝනිස්) යන්න ශ්‍රේණිගත කොට පරිමාණිත දඬුවම් එහි දක්වා ඇත. 

නීති සංග්‍රහයෙහි අඩක් පමණ වෙන් වන්නේ, නිදසුනක් වශයෙන් ගවයන් බැඳි රථ පදවන්නෙකු හෝ  ශල්‍යවෛද්‍යවරයෙකු වෙත ගෙවිය යුතු වැටුප් නියම කිරීම වැනි, කොන්ත්‍රාත්තු සම්බන්ධ කරුණු වෙනුවෙනි.  අනෙක් විධිවිධාන විසින්  ගනුදෙනුවක කොන්දේසි නියම කර දැක්වුනු අතර, නිදසුනක් වශයෙන් කඩා වැටුනු නිවසක් තැනූ තැනැත්තේ වෙත හෝ අනෙකෙකු භාරයේ තැබුනු විට හානියට පත්වූ වත්කමක් හෝ පිළිබඳ බැරකම  දක්වා තිබුණි. නීති සංග්‍රහයෙන් තුනෙන් එකක් විසින්  ප්‍රවේණිය, දික්කසාදය, පීතෘත්වය, සහ ලිංගික චර්යාව වැනි ගෘහීය සහ පවුල ආශ්‍රිත සම්බන්ධතා පිළිබඳ ගැටළු කෙරෙහි අවධානය යොමු කර තිබුණි. එක් විධිවිධානයක් විසින් පමණක් නිලධාරියෙක් විසින් දැරිය යුතු වගකීම් පනවා තිබුණු බවක් පෙනෙයි; මෙම විධිවිධානය විසින් නියම කර තිබුණේ සාවද්‍ය තීරණයක් දෙනු ලබන විනිශ්චයකාරයෙක් වෙත දඩ පමුණුවා විනිශ්චයාසනයෙන් ස්ථීර ලෙසින් ඉවත් කල යුතු බවයි.  විධිවිධාන ස්වල්පයක් විසින් හමුදා සේවාව ආශ්‍රිත ගැටළු පිළිබඳ අවධානය යොමු කර තිබුණි.

නූතන පුරාවිද්‍යාඥයින් විසින් 1901 වසරෙහිදී එය සොයාගන්නා ලද අතර, එහි  පළමු මුද්‍රිත පිටපත් පරිවර්තනය 1902 වසරෙහිදී ප්‍රකාශයට පත් කෙරුණේ  ජොන්-වෙන්සන්ට් ෂිල් විසිනි. නීති සංග්‍රහයෙහි සම්පූර්ණයෙන්ම පාහේ  පරිපූර්ණ මෙම ආදර්ශය,  අති විශාල  දබරැඟිල්ලක හැඩය ගත් , 2.25 මී (7.4 අඩි) උසැති බැසෝල්ට් ලිපි ටැඹක  කැටයම් කොට තිබුණි. කීලාකාර අක්ෂර භාවිතයෙන්  ඇකේඩියානු බසින් නීති සංග්‍රහය ලිපි ටැඹ වෙත කැටයම් කොට තිබුණි. එය දැනට ලූවර් කෞතුකාගාරයෙහි ප්‍රදර්ශනයට තබා ඇති අතර, තථ්‍ය ප්‍රතිමූර්තීන්  චිකාගෝ විශ්වවිද්‍යාලයෙහි ඔරියන්ටල් ඉන්ස්ටිට්‍යුට් හීද, කැන්සාස් විශ්වවිද්‍යාලයීය වෛද්‍ය කේන්ද්‍රයෙහි ක්ලෙන්ඩනිං හිස්ට්‍රි ඔෆ් මෙඩිසින් පුස්තකාලය හා කෞතුකාගාරය වෙතද, නෙදර්ලන්තයෙහි   රෙපරමාදු සභාවන්හී  දේවධර්ම විශ්වවිද්‍යාලයෙහි (ලන්දේසි: තියෝලෝගිස්ක යුනිවර්සිටයිට් කම්පෙන් වෝර් ඩි  ගරිෆොර්මියඩ් කර්කේන්) පුස්තකාලයෙහිද, බර්ලිනයෙහි    පර්ගමන් කෞතුකාගාරයෙහිද, බෙල්ජියමෙහි ලූහන් විශ්වවිද්‍යාලයෙහි කලා පීඨයෙහිද සහ, ටෙහෙරානයෙහි   ඉරානයෙහි ජාතික කෞතුකාගාරයෙහිද තැන්පත් කර ඇත.

ඉතිහාසය

මධ්‍යම කාලානුක්‍රමය පරිදී,  ක්‍රිපූ 1792 සිට 1749 දක්වා පමණ,  වසර  42 කට කිට්ටු කාලයක්, හමුරාබි රාජ්‍ය පාලනය කලේය.

ආශ්‍රිත
සමූලඝාතන

ගොදුරුවූ පක්‍ෂය අවිංසක සහ උදවු නොමැතිව සිටින අවස්ථාවක, අදාල ස්ථානය එම අවස්ථාවේ පූර්ණ ග්‍රහණයට ගත් හමුදාවක් හෝ වෙනත් ප්‍රචන්ඩ කල්ලියක් විසින් පුද්ගලයින් විශාල සංඛ්‍යයාවක් මරාදැමීම සමූලඝාතන නම් වේ.

සමූලඝාතන
ඝාතනය

ප්‍රසිද්ධ පුද්ගලයෙකු පෞද්ගලික නොවන හේතුවක් මත හදිසි ප්‍රහාරයකින් මරාදැමීම ඝාතනය කිරීම නම්වේ.

ඝාතන
මිනීමැරීම්

නීත්‍යානුකූල නොවන ලෙස පෙර සැලසුම්කර පුද්ගලයෙකු මරාදැමීම මිනීමැරීමක් වේ.

මේවාද බලන්න
 මිනීමැරුම් නොවන සාවද්‍ය මනුෂ්‍යඝාතන

මිනීමැරීම්
මනුෂ්‍යඝාතන

මිනිසෙක් විසින් මිනිසෙකු මරාදැමීම සඳහා නීතියේ  භාවිතාවන පාරිභාෂික යෙදුම මනුෂ්‍යඝාතනයවේ.

මනුෂ්‍යඝාතන
මිනීමැරුම් නොවන සාවද්‍ය මනුෂ්‍යඝාතන

මිනීමරුමක් තරම් බරපතල නොවන, මිනිසෙකු විසින් මිනිසෙකු මරාදැමීම මිනීමැරුම් නොවන සාවද්‍ය මනුෂ්‍යඝාතන ලෙස නීතියේ හඳුන්වයි.

ආශ්‍රිත ලිපි
 මිනීමැරුම්

මිනීමැරුම් නොවන සාවද්‍ය මනුෂ්‍යඝාතන
මනුෂ්‍යඝාතන
කන්කසන්තුරේ

කන්කසන්තුරේ යනු ශ්‍රී ලංකාවේ, උතුරු පළාත තුල යාපනය දිස්ත්‍රික්කයේ පිහිටා තිබෙන, වරායක් (කන්කසන්තුරේ වරාය) සහිත නගරයකි. කන්කසන්තුරේ වරාය, නැගෙනහිර ඉන්දියාවට, මියන්මාරයට සහ බංග්ලාදේශයට ලඟින්ම පිහිටා තිබෙන ශ්‍රී ලංකා වරාය වෙයි.

පිහිටීම සහ දේශගුණය
යාපනය අර්ධද්වීපයේ, පේදුරු තුඩුවට ආසන්න, උතුරු තෙරට වන්නට කන්කසන්තුරේ නගරය පිහිටුවා තිබෙයි. කන්කසන්තුරේ වරායේ උතුරු කොටස, ඉන්දියන් සාගරයේ බෙංගාල බොක්ක ට මුහුණලා ඉදි කර ඇත.

යාපනය අර්ධද්වීපය තුල සාමාන්‍යයෙන් නිවර්තනමය මෝසම් දේශගුණ රටාවක් දක්නට ලැබෙයි. වාර්ෂික වර්ෂාපතනය මිලිමීටර 696 - 1125 අතර විචලනය වේ. වර්ෂාවෙන් 90% ක ප්‍රමාණයක්, ඊසානදිග මෝසම (ඔක්තෝම්බර් සිට ජනවාරි දක්වා) හරහා ලැබෙයි.

කලාපීය උෂ්ණත්වය සෙල්සියස් අංශක 26 - 33 ත් අතර අගයක පවතී.

ගමනාගමනය

දුම්රිය
ශ්‍රී ලංකා උතුරු දුම්රිය මාර්ගයෙහි අවසාන ගමනාන්තය කන්කසන්තුරේ වෙයි. 1990 වර්ෂය දක්වා, යාල් දේවිය කන්කසන්තුරේ දක්වා ගමන් ගත්තද,  සිවිල් යුධ ගැටුම් ඇතිවීම හේතුවෙන්, දුම්රිය ගමන වව්නියාව දක්වා සීමා කෙරුණි. 2009 වසරේදී යුධ ගැටුම් නිමා වීමත් සමග, වර්ථමානයේ නැවතත් කන්කසන්තුරේ දක්වා වූ උතුරු දුම්රිය මග පිළිසකර කරමින් පවතියි.

වරාය
ශ්‍රී ලංකාවේ සිවිල් යුධ තත්වය පැවැති සමය තුලදී, ආරක්ෂක හේතූන් මත කන්කසන්තුරේ වරාය වසා දැමීමට සිදුවිය. එසේම වරාය පරිශ්‍රයේ ගිලී තුබූ නැව් සුන්බුන් හේතුවෙන්, වරාය තුල යාත්‍රා හැසිරවීමටද බාධා එල්ල වී තිබුණි.

සිවිල් යුද්ධය නිසා වැසී ගොස් අඩපණව තිබූ වරාය නැවතත් ගොඩනැංවීමට 2011 වර්ෂයේදී, ශ්‍රී ලංකාව සහ ඉන්දියාව අතර ගිවිසුමක් අත්සන් කෙරුණි. ඒ අනූව වරාය පරිශ්‍රයේ ගිලී ඇති නෞකා සුන්බුන් ඉවත් කිරීම සහ වරාය තව දුරටත් ගැඹුරු කිරීමේ කටයුතු වර්ථමානය වන විට සිදු කරමින් පවතී.

මූලාශ්‍ර

යාපනය දිස්ත්‍රික්කය
ශ්‍රී ලංකාවේ උතුරු පළාතේ ජනාකීර්ණ ප්‍රදේශ
ශ්‍රී ලංකාවේ නගර සහ ගම්මාන
සාමාන්‍ය ලඝුගණකය

ගණිතයෙහි, සාමාන්‍ය ලඝුගණකය යනු පාදම 10 සහිත ලඝුගණකය වෙයි. එහි පාදම අනුව යමින්  දශකමය ලඝුගණකය  ලෙසින් සහ දශාංශික ලඝුගණකය ලෙසින්ද, එහි භාවිතයෙහි ප්‍රාරම්භකයාවූ ඉංග්‍රීසි ගණිතඥ  හෙන්රි බ්‍රිග්ස් අනුව යමින් බ්‍රිග්සියානු ලඝුගණකය ලෙසින්ද එය හැඳින්වෙයි.
විහාරමහාදේවී උද්‍යානය

විහාරමහාදේවී උද්‍යානය (පැරණි නම වික්ටෝරියා පාක්) යනු ශ්‍රී ලංකාවේ, කොළඹ නගරයේ පිහිටුවා තිබෙන, නගරාශ්‍රිත උද්‍යානයකි. එය කොළඹ ඉදිකල පැරණිම සහ විශාලතම උද්‍යානයද වෙයි. 

කොළඹ ජාතික කෞතුකාගාරය, කොළඹ මහජන පුස්තකාලය සහ කොළඹ නගර ශාලාවද උද්‍යානය ආසන්නයෙන්ම වාගේ පිහිටා තිබෙයි.

නාමය
උද්‍යානය නම් කොට තිබෙන්නේ, ශ්‍රී ලංකාවේ කීර්තිමත් රජෙකු වූ දුටු ගැමුණු රජතුමාගේ, මව වූ විහාරමහාදේවියගේ නාමයෙනි. නමුත් ලංකාවේ බ්‍රිතාන්‍ය පාලනය පැවැති සමය තුල ඉදිකෙරූ මෙම උද්‍යානය, මුල් කාලයේ හඳුන්වනු ලද්දේ "වික්ටෝරියා පාක්" ලෙසයි.

නවීකරණය කිරීම්
2014 පෙබරවාරි 19 වන දිනදී, අළුතින් නවීකරණය කරන ලද උද්‍යානය, ගෝඨාභය රාජපක්ෂ මහතාගේ ප්‍රධානත්වයෙන් විවෘත කරන ලදී.

නඩත්තුව
විහාරමහාදේවී උද්‍යානයේ නඩත්තු කටයුතු සිදුකරන්නේ කොළඹ මහ නගර සභාව විසිනි.

මේවාද බලන්න
වික්ටෝරියා උද්‍යානය, නුවරඑළිය

මූලාශ්‍ර

සිතියම්
Map location of Viharamahadevi Park
kegalle

කොළඹ උද්‍යාන
කොළඹ මහජන පුස්තකාලය

කොළඹ මහජන පුස්තකාලය ශ්‍රී ලංකාවේ තිබෙන විශාලතම මහජන පුස්තකාලය වෙයි. එය කොළඹ 7 හි පිහිටුවා ඇත.

මේවාද බලන්න
 ශ්‍රී ලංකාවේ පුස්තකාල ලැයිස්තුව.

බාහිර සබැඳි 
http://pdfs.island.lk/2008/07/15/p11.pdf
 කලම්බු පබ්ලික් ලයිබ්‍රරි

ශ්‍රී ලංකාවේ පුස්තකාල
වික්ටෝරියා උද්‍යානය, නුවරඑළිය

වික්ටෝරියා උද්‍යානය යනු ශ්‍රී ලංකාවේ, නුවරඑළිය නගරයේ ඉදි කොට ඇති, මහජන උද්‍යානයකි. 

අතීතයේ නුවරඑළියේ සංචාරයකට පැමිණි ජර්මන් කුමරියක විසින්, සමාරම්භයේදී මෙම භූමිය තුල ඕක් පැලයක් ඉන්දුවා තිබෙන බවද සඳහන් වෙයි.

නම් කිරීම
1987 වර්ෂයේ යෙදී තුබුණු වික්ටෝරියා රැජිනගේ දියමන්ති සංවත්සරය සිහිවීම වෙනුවෙන්, උද්‍යානය වික්ටෝරියා උද්‍යානය ලෙස නම් කරන ලදී.

මේවාද බලන්න
විහාරමහාදේවී උද්‍යානය

මූලාශ්‍ර

නුවරඑළිය උද්‍යාන
කොළඹ නගර ශාලාව

කොළඹ නගර ශාලාව ලෙස හඳුන්වනු ලබන්නේ, කොළඹ මහනගර සභාව සහ කොළඹ නගරාධිපති කාර්යාලය පිහිටුවා තිබෙන, ප්‍රධාන මූලස්ථාන ගොඩනැගිල්ලයි. එය කොළඹ, විහාරමහාදේවී උද්‍යානය ඉදිරිපිට ඉදි කොට තිබේ.

ඉතිහාසය
ගොඩනැගිල්ල ඉදිකිරීමේ මුල් ගල, 1924 වර්ෂයේ මැයි 24 වන දිනදී, එවක කොළඹ නගරාධිපති වූ ටී. රෙයිඩ් (T. Reid) මහතා විසින් තබනු ලැබූ අතර, ඉදිකිරීම් කටයුතු 1927 වර්ෂයේදී නිමකරනු ලැබීය. කොළඹ නගර ශාලාවේ නිර්මාණ ශිල්පියා වූවේ එස්. ජේ. එඩ්වඩ් මහතායි.

මේවාද බලන්න
මහනුවර නගර ශාලාව

බාහිර සබැඳි
Under the dome, Architecture of Town Hall

කොළඹ නගර සභාව
කුඹල් කර්මාන්තය

කුඹල් කර්මාන්තය යනු, කුඹල් භාණ්ඩ තැනීමෙහි  පිඟන් මැටි භාවිතමය  ක්‍රියාව වන අතර, එහි ප්‍රධාන වර්ග අතර මැටිබඳුන්, දැඩි මෘත්තිනා භාණඩ සහ  පෝසිලේන් අඩංගු විය හැක.

ආශ්‍රිත
සම්ප්‍රේෂ ප්‍රතිචාරකය (ගුවන් තරණය)

සම්ප්‍රේෂ ප්‍රතිචාරකයක් (සම්ප්‍රේෂකය-ප්‍රතිචාරකය සඳහා කෙටි නම සහ සමහරවිට XPDR, XPNDR, TPDR හෝ TP ලෙසින් කෙටි කර දැක්වෙන) යනු, රේඩියෝ-සංඛ්‍යාත පරිප්‍රශ්නනයක්  ලැබුණු කල ප්‍රතිචාරයක් නිකුත්කරන ඉලෙක්ට්‍රොනික උපකරණයකි. ගුවන් ගමන් පාලන  රේඩාරය මතදී ඒවා හඳුනාගැනීමට උපකාරී වීම‍ට ගුවන්යානා තුල සම්ප්‍රේෂ ප්‍රතිචාරක ඇත; එලෙසම, ගුවන්යානා එකිනෙකා සමග ගැටීමේ අවදානම අනාවරණය කරගැනීමේ උපක්‍රමයක් ලෙසින් සම්ප්‍රේෂ ප්‍රතිචාරක  සම්ප්‍රේෂණ භාවිතා කරන ගැටුම් වැළැකුම් පද්ධති ප්‍රවර්ධනය කර ඇත.

ඔවුන් විසින් ගුවන්යානයකට සම්ප්‍රේෂ ප්‍රතිචාරක කේතයක් ‍පවරාදෙන විට,  ගුවන් ගමන් පාලන ඒකක විසින් "squawk" "ස්ක්වාක්" යන පදය භාවිතා කරනු ලැබෙයි, නිද., "ස්ක්වාක්7421".  ස්ක්වාක් යන පදයෙහි අර්ථය මෙනයින් "සම්ප්‍රේෂ ප්‍රතිචාරක කේතයක් තෝරාගැනුම" වන අතර "ස්ක්වාකින්" යනු "මම  xxxx යන සම්ප්‍රේෂ ප්‍රතිචාරක කේතය තෝරාගතිමි" අර්ථය ගෙන දෙයි.

ආශ්‍රිත
සෙක්ස්තන්තුව

සෙක්ස්තන්තුවක් යනු,  ඕනෑම දෘශ්‍ය වස්තූන් දෙකක් අතර කෝණය මැනීමට භාවිතා කෙරෙන  උපකරණයකි. එහි ප්‍රාථමික භාවිතය වන්නේ, වස්තුවෙහි  උන්නතාංශය ලෙසින් හැඳින්වෙන,   බගෝල වස්තුවක් සහ  ක්ෂිතිජය අතර කෝණය මැනීමටය.   වස්තුව  දර්ශනය කිරීම, වස්තුව  රූගගත කිරීම හෝ,  වස්තුව දර්ශන ගත කිරීම ලෙසින් මෙම මැනුම භාවිතා කිරීම  හැඳින්වෙන අතර, මෙය බගෝල මං සෙවුමෙහි ආවශ්‍යක කොටසක් වෙයි.

සටහන්

ආශ්‍රිත

 

මං සෙවුම් උපකරණ
බගෝල මං සෙවුම
වසර 1731 දී හඳුන්වනු ලැබූ දේ
තාරකාවිද්‍යාත්මක උපකරණ
මිනුම් උපකරණ

මිනුම් උපකරණයක් යනු,  භෞතික රාශියක් මැනීම සඳහා භාවිතා කරන උපකරණයකි. භෞතීය  විද්‍යාවන්හීදී, තත්ත්ව සහතික කිරීමේදී සහ, ඉංජිනේරු විද්‍යාවෙහිදී, මිනුම වනාහී,  සත්‍ය-ලෝකයෙහි  වස්තූන්ගේ සහ සිද්ධීන්ගේ භෞතික රාශීන් ලබාගෙන ඒවා සංසන්දනය කිරීමේ ක්‍රියාවයි. ප්‍රතිෂ්ඨාපිත සම්මත වස්තූන් සහ සිද්ධි,  ඒකක  ලෙසින් භාවිතා කෙරෙන අතර, මිනුම් කාර්යාවලියෙහි ප්‍රතිඵලය වන්නේ, අධ්‍යයනයට ලක්ව ඇති අයිතමය සහ නිර්දිෂ්ට මිනුම් ඒකකය සංසන්දනය කෙරෙන සංඛ්‍යාවකි.

ආශ්‍රිත

 
මිතිවේදය
ක්වාලාලම්පූර් ජාත්‍යන්තර ගුවන්තොටුපළ

ක්වාලාලම්පූර් ජාත්‍යන්තර ගුවන් තොටුපළ (KLIA) යනු මැලේසියාවේ ප්‍රධානතම ජාත්‍යන්තර ගුවන් තොටුපළ වෙයි. එය අග්නිදිග ආසියා කලාපයේ ප්‍රධාන ගුවන් තොටුපළ අතරින් එකක්ද වෙයි. ගුවන් තොටුපළ ඉදිකිරීම සඳහා අමෙරිකා ඩොලර් බිලියන 3.5 ක් පමණ වැයවූ බව සඳහන්ය. ගුවන් තොටුපළ ක්වාලාලම්පූර් අගනුවර සිට කිලෝ මීටර 45 ක් පමණ දුරින් පිහිටුවා තිබෙයි.

ගුවන් තොටුපළට වාර්ෂිකව මිලියන 40 මගීන් සංඛ්‍යාවක් සහ ටොන් මිලියන 1.2 භාණ්ඩ ප්‍රමාණයක් හැසිරවීමේ හැකියාව පවතී. 2010 වසරේදී, එය මගීන් 34,087,636 ප්‍රමාණයක් සහ; 2011 වසරේදී මෙට්‍රික් ටොන් 669,849 ක භාණ්ඩ ප්‍රමාණයක් හසුරුවා තිබෙයි. ලොව 9 වන සහ ආසියාවේ 4 වන කාර්යබහුලම මගී හැසුරුම් ගුවන් තොටුපළ වන්නේද, මෙම ගුවන් තොටුපළයි. 2010 වසරේදී එය ලොව 19 වන කාර්යබහුලතම භාණ්ඩ හැසුරුම් ගුවන් තොටුපළ බවට පත්විය.

ගුවන් තොටුපළේ මෙහෙයුම් කටයුතු Malaysia Airports (MAHB) Sepang Sdn Bhd විසින් සිදු කරයි. ගුවන් තොටුපළ මැලේසියා එයාර්ලයින්ස් (Malaysia Airlines), එම්ඒඑස්කාර්ගෝ (MASkargo), එයාර්ඒෂියා (AirAsia), එයාර්ඒෂියා X (AirAsia X), මලිඳෝ එයාර් (Malindo Air) සහ එරට සිවිල් ගුවන් දෙපාර්තමේන්තුව සඳහා, කේන්ද්‍රස්ථානය ලෙස ක්‍රියා කරයි..

ගුවන් පථ
ක්වාලාලම්පූර් ජාත්‍යන්තර ගුවන් තොටුපළ සතුව, එකිනෙකට කිලෝ මීටර් 2 ක් දුරින් පිහිටි, සමාන්තරව විහිදුනු ගුවන් පථ දෙකක් පවතී. ගුවන් යානා ගොඩබැස්සවීමත්, ගුවන් ගත වීමත් එකවර සිදු කිරීමට හැකිවන පරිදි, එම ගුවන් පථ නිර්මාණය කොට තිබෙයි. මින් පළමු ගුවන් පථය මීටර 4000 ක් දිග සහ මීටර 60 ක් පළල වේ. අනෙක් පථය මීටර 4019 ක දිගකින් සහ මීටර 60 ක පළලකින් යුක්තය.

මෙහෙයුම් සහ යටිතල පහසුකම්

ගුවන් සේවා සහ ගමනාන්ත

සංඛ්‍යාත්මක දත්ත

වාර්ෂික මගීන් සංඛ්‍යාව

කාර්යබහුලතම ජාත්‍යන්තර ගුවන් මාර්ග පථ

ගැලරිය

මේවාද බලන්න
මැලේසියා එයාර්ලයින්ස් 370 පියාසැරිය

මූලාශ්‍ර

වැඩිදුර කියවීම්
 "Official Opening KL International Airport." ඩිපාර්ට්මන්ට් ඔෆ් සිවිල් ඒවියේෂන්''.

බාහිර සබැඳි

 
 Kuala Lumpur International Airport Real Time Flight Schedule
 KLIA Low Cost Carrier (LCC) Terminal Website
 KLIA Info Pages

1998 වසරේ ඉදිකල ගුවන්තොටුපළවල්
කොළඹ නගරාධිපති

කොළඹ නගරාධිපති ලෙස හඳුන්වන්නේ, කොළඹ මහ නගර සභාවේ වර්තමාන ප්‍රධානියා වෙයි (පුරපති). කොළඹ පුරපති තනතුර 1866 දී, ලංකාවේ ව්‍යවස්ථාදායක සභාව මගින්, කොළඹ මහ නගර සභාව ඇතිකිරීමත් සමගම බිහිවුණි. වර්තමාන කොළඹ පුරපති කාර්යාලය, කොළඹ නගර ශාලාව හී ස්ථාපනය කොට ඇත.

නගරාධිපතිවරුන්ගේ ලැයිස්තුව

මූලාශ්‍ර

බාහිර සබැඳි 
කලම්බො මුනිසිපල් කවුන්සිල්
 මීට් යුවර් මේයර්

කොළඹ
කොළඹ නගරාධිපතිවරු
රෙඩ් බ්‍රිගේඩ්ස්

රෙඩ් බ්‍රිගේඩ්ස් (, සමහරවිට  BR ලෙසින් ලුහුඞුකරණය කෙරෙන) යනු, ඉතාලියෙහි පදනම්ව තිබූ,  මාක්ස්වාදී-ලෙනින්වාදී පෙරටුගාමී සටන්කාමී සංවිධානයක් වූ අතර, ඊනියා "මුඛ්‍ය වර්ෂයන්හිදී" බොහෝ ප්‍රචණ්ඩ සිද්ධින්, ඝාතන සහ සොරකම් වලට වගකිය යුතු වෙති. 1970 දී පිහිටවුනු මෙම සංවිධානයයේ අරමුණ වූයේ, සන්නද්ධ අරගලයක් ඔස්සේ, "විප්ලවීය " රාජ්‍යයක්  බිහිකිරීම සහ උතුරු අත්ලාන්තික් ගිවිසුම් සංවිධානය වෙතින් ඉතාලිය බැහැර කර ගැනීම විය. කඩාකප්පල් කිරීම්, බැංකු කොල්ලයන් සහ, පැහැරගෙන යෑම්  ක්‍රියාවන් ඔස්සේ ඉතාලිය අස්ථාවර කිරීමට ඔවුන් සිදු කල ප්‍රචණ්ඩ ව්‍යර්ථයන් නිසා 1970ගණන් වල මුල් භාගයේදී රෙඩ් බ්‍රිගේඩ්ස්  කුප්‍රකටභාවයට පත්විය.  

ඔවුන් සඳහා භූමිකා ආකෘතීන් ලෙසින් රෙඩ් බ්‍රිගේඩ්ස් තෝරාගත් දේ අතර ලතින් ඇමරිකානු නාගරික ගරිල්ලා ව්‍යාපාර වූහ. ටුපාමරොස් පිළිබඳ  ෆෙල්ට්‍රිනෙල්ලි විසින් ප්‍රකාශිත කාණ්ඩ  වැදගත් "මුල් රෙඩ් බ්‍රිගේඩ්වරුන්ට ගුරු අත්පොත් වැනි" වූ අතර 1943–45 අතරතුර  ඉතාලියානු  පක්ෂවාදි ව්‍යාපාරය පිළිබඳ කරුණුද, සාධාරණ දේවල් ඉටු කර ගැනුමට තරුණ සුළුතරයක් විසින්  ප්‍රචණ්ඩ ක්‍රම  භාවිතා කිරීම ලෙසින් අර්ථදක්වන ලදි.

කණ්ඩායමෙහි මහත් කුප්‍රකට ක්‍රියාව 1978දී සිදුවූ අතර, එහිදී BR සංවිධානයෙහි දෙවන පෙළ කණ්ඩායම මෙහෙයවූ මාරියෝ මෙරෙට්ටි විසින්,  හිටපු ක්‍රිස්තියානු ඩෙමොක්‍රැට් අග්‍රාමාත්‍යවර  අල්ඩො මෝරො පැහැර ගෙන ගියේ, කොමියුනිස්ට්වරුන් හා සමගින්  කොම්ප්‍රොමේසො ස්ටොරිකෝ, හෝ "ඓතිහාසික එකඟතාවයක්" වෙත එළඹීමට ඔහු උත්සාහ දරමින් සිටි විටය. පැහැරගෙන යෑම  සිදු කල වුන් විසින් මෝරොගේ පිරිවර පිරිසෙහි සාමාජිකයන් පස් දෙනෙකු මරා දැමූ අතර, දින 54 කට පසුව මෝරො මරා දැමූහ.

සටහන්